Vrou vas wat glo lyk wou steel | Maroela Media
Lt. Anelisa Feni, woordvoerder van die Valke, het gesê die 42-jarige vrou het glo met drie ander vroue saamgesweer om die liggaam van die oorledene van Mthatha na Bizana te verskuif en so versekeringsbedrog te pleeg.
Die vrou is by die Mthatha-afdeling vir forensiese patologie in hegtenis geneem. Haar drie medepligtiges is reeds in Januarie vasgetrek.
Intussen is nog 'n vrou, wat na bewering die meesterbrein agter 'n motorverkope-bedrogspul is, Woensdag in Mthatha in hegtenis geneem. Volgens Feni het die vrou glo 'n slenter bedryf waardeur motorkopers deposito's in 'n rekening inbetaal vir motors wat hulle nooit ontvang nie.
"Die vrou is by 'n bank vasgetrek waar sy die geld wou onttrek wat deur 'n man van Durban inbetaal is vir 'n motor wat op die internet geadverteer is," het Feni gesê. "Die vrou se kêrel was glo die middelman in die onderhandeling, maar hy is steeds op vrye voet."
Op skrif moet seker wees "Vrou vas wat glo lyk wou steel"
Is die op skrif nie verkeerd nie "Vrou vas wat glo lyk wou steel"
Op skrif….?? Het sy die lyk gewas??
Sy moet maar mooi was. Seker haar laaste goeie was. Sy gaan sekerlik nie lekker was in die tronk nie.